Maikemišetšo a sekhwama sa phumolameokgo ke go lefela bašomi mabofokodi a mošomo ao a dirago gore ba se kgone go šoma ka lebaka la dikgobalo goba malwetši ao ba a hweditšego mošomong, goba go lefela bathušwa ba bona ditshenyagalelo tša lehu leo le bakilwego ke dikgobalo goba malwetši ao, le go lefela ditshenyagalelo tše di kwagalago tša kalafo.
Dikotsi tše di bago gona ka lebaka goba lebakeng la go šoma ga mothwalwa, tšeo di felelago ka go gobala, go lwala goba go hlokofala.
Malwetši a mošomo ao a hweditšwego lefelong la mošomo ka lebaka la go ba ga mošomi dilong tše dingwe goba mabakeng ao a lego gona ka lefelong la mošomo.
Mabaka a tlišago lehu, moo mošomi/mothwalwa a hlokofalago ka lebaka la kotsi ye e diregago ge a le mošomong.
Mothwalwa/mošomi ke mang?
Kwano ya tirelo e ka dirwa ka go ngwalwa goba ka molomo, ka tlhalošo goba ka go tšewa bjalo ka kwano.
Bašomi ba ka gae, ka lapeng la poraebete ga se ba hlwa ba akaretšwa le ge Sekhwama se šomela go ba akaretša.
Mothwadi ke mang?
Tlhalošo: "Motho ofe goba ofe, go akaretšwa le Mmušo, yo a thwalago mothwalwa/mošomi."
Dikotsi ka moka goba ditiragalo tšeo di begwago e le dikotsi, tšeo di amago ditshenyagalelo tša kalafo le/goba go se be gona mošomong lebaka la go feta matšatši a mararo, di swanetše go begwa lebakeng la matšatši a šupago ka mokgwa wo o beilwego. Mothwadi ofe goba ofe yo a sa begego kotsi goba tiragalo ye e begwago e le kotsi, o tla bonwa molato. Mokomišenare a ka bea gape le kotlo go mothwadi, ye e ka bago tšhelete ka moka ya kleime.
Mothwadi o swanetše go bega kotsi ka go tlatša Pego ya Mothwadi ya Kotsi foromo ya W. Cl.
Pego ya Pele ya Kalafo W. Cl.
Ge go se na go amogelwa Pego ya Mothwadi ya Kotsi (W. Cl. 2) le Pego ya Pele ya Kalafo (W.C1. 4), kleime e elwa hloko gomme ge boikarabelo bo amogelwa, poskarata (W. Cl. 56) e tla romelwa go mothwadi.
Ge boikarabelo bo sa amogelwe lebakeng le, karata ya kamogelo W. Cl.
Pego ya Mafelelo ya Kalafo foromo ya W. Cl.
Mabakeng ga ge mošomi a se gona mošomong lebaka le letelele, Pego ya Kalafo ya Kokotlelo W. Cl.
Ge mothwalwa/mošomi a thoma go šoma, Pego ya go Thoma Mošomo (W. Cl. 6) e swanetše go tlatšwa le go fetišetšwa go Mokomišenare, gammogo le Pego ya Mafelelo ya Kalafo (W.CI.
Dipampiri tše di tladitšwego di swanetše go fetišetšwa Lefelong la Kgauswi la Mešomo, goba kantorong ya profense ya Kgoro ya Mešomo.
Mothwalwa/mošomi o swanetše go bega bolwetši bja mošomo go mothwadi ka go tlatša foromo ya W.CL.
Mothwadi o swanetše go bega bolwetši bja mošomo go Mokomišenare wa Phumolameokgo ka go tlatša foromo ya W.CL.
Pego ya Mathomo ya Kalafo - W.CL.
Mothwadi o swanetše go fetiša Pego ya Mafelelo ya Kalafo - W.CL. 26 go feleletša kleime.
Pego ya go tšwa go mohlologadi goba mohlolo yo a hlokometšwego wa mothwalwa/mošomi W.CI.
Akhaonte ye e hlalošitšwego ya poloko, gomme ge e le gore e lefilwe, resiti.
Phumolameokgo e lefelwa mothwalwa/mošomi yo a gobetšego lebakeng la bogwahla bjo bo feletšego bja lebakanyana ka ditefelo tša nako-le-nako ka kelo ya 75% ya mogolo wa gagwe wa kgwedi le kgwedi go fihla maksimamong wo o fetošwago ngwaga ka ngwaga.
Go hwetša lebaka la go se be gona mošomong, letšatši la mathomo la go se be gona ke leo mothwalwa/mošomi a thomago go se šome ka lebaka la kgobalo goba bolwetši bja mošomo ntle le go feleletša tšhifi ya gagwe ye e tletšego.
Go se be gona mošomong lebaka la matšatši a šupago a khalentara (ke gore go akaretšwa Disontaga le matšatši a maikhutšo) go tšewa bjalo ka beke e tee. Ka lebaka leo, go se be gona matšatšing a mahlano go tla tšewa bjalo ka 5/7 ya beke.
Phumolameokgo ya go gwahlafala ga lebaka ka moka moo kelo ya bogwahla e lego 30% goba ka tlase, e tla ka sebopego sa tšhelete ye e tlago ka mokgobo wo o beilwego motheong wa mogolo wa kgwedi ka kgwedi wa mothwalwa ge o balwa ga 15, go fihla maksimamong wo o bewago ngwaga ka ngwaga. Moo bogwahla bo lego ka tlase ga 30% tšhelete ya mokgobo e balwa go ya ka tekanyetšo.
Phenšene ya bogwahla bjo bo feletšego bja lebaka ka moka (100%) e balwa go swana le ya ditefelo tša nako le nako tša bogwahla bjo bo feletšego bja lebakanyana. Ge bogwahla bjo bo feletšego bja mothwalwa/mošomi bja lebaka ka moka bo le ka tlase ga 100%, phenšene e balwa ka tekanyetšo.
phenšene ye e lekanago le 40% ya phenšene yeo mothwalwa/mošomi a bego a tla e fiwa ge a ka be a gwahlafetše ka 100%.
Ngwana yo mongwe le yo mongwe wa ka tlase ga mengwaga ye 18 o swanelwa ke phenšene ya kgwedi le kgwedi ya 20% ya phenšene yeo e bego e tla lefelwa mothwalwa/mošomi bogwahleng bja 100%, ge e le gore palomoka ya phenšene ye e lefelwago mohlologadi goba mohlolo le bana ga e fete tšhelete yeo e bego e tla lefelwa mothwalwa/mošomi wa bogwahla bja 100%. Ge ba nyala gape, phenšene ya kgwedi ka kgwedi ya mohlolo goba mohlologadi e tšwela pele gomme e ema fela ge a hlokofala.
Ge ngwana a golofetše mmeleng goba monaganong, phenšene ya gagwe e tšwela pele morago ga gore a fihle mengwaga ye 18 goba lebaka leo le ka letelwago ka mo go kwagalago gore mothwalwa/mošomi yo a hlokofetšego o be a tla mo hlokomela ka lona.
Phenšene ya ngwana e ka tšwela pele morago ga gore a fihle mengwaga ye 18 ge go na le taetšo ye e ngwadilwego ya gore ngwana o swaragane le dithuto tša sekontari goba tša morago ga matriki.
Ditshenyagalelo tša poloko tša maksimamo wo o fetošwago ngwaga ka ngwaga di lefelwa ke Sekhwama sa Phumolameokgo.
Ditshenyagalelo ka moka tše di kwagalago tša kalafo tšeo di dirilwego ke mothwalwa/mošomi goba tše di dirilwego legatong la gagwe di ka lefelwa ke Sekhwama sa Phumolameokgo.
Diakhaonto ka moka tša Bathwadi ba ba Lokolotšwego di swanetše go fetišetšwa go mothwadi yo a tla bago le boikarabelo bja go lefa.
Ditshenyagalelo tše di kwagalago tša thwalo ya mothwalwa/mošomi yo a gobetšego go ya bookelong, ngakeng goba mo a dulago gona di tla bušeletšwa go tšwa Sekhwameng sa Phumolameokgo.